kardosdrur/scandi-wiki huggingface dataset:
Zita Kabátová

Zita Kabátová (27. april 1913 – 27. maj 2012) var en tjekkisk skuespillerinde.

Kabátová blev født i Prag, Østrig-Ungarn, i en kunstnerfamilie. Hendes, far var også skuespiller, og skrev stykker til dukketeater. Hendes onkel, Josef Šváb-Malostranský, var ligeledes en kendt filmskuespiller, og kabaretsanger fra byen.

Kabátová var gift med atleten Jiří Zavřel, som repræsenterede Tjekkoslovakiet under OL. I en alder af 44, fødte hun deres søn,  George (Jiří), som nu bor i USA. Kabátová levede i Motal i 2005, og frem til hendes død.

På tidspunktet før sin død i 2012, var Zita Kabátová den ældste nulevende tjekkiske filmskuespiller og den eneste som, har arbejdet under Anden verdenskrig. Hun fik sin første rolle i 1936 og har siden medvirket i over 60 film. Udover hendes filmarbejde, optrådte hun også på scenen, især på Oldřich Nový-teatret (aka Det Nye Teater), og har også skrevet en selvbiografi.

Eksterne henvisninger 
 
 csfd.cz  

Skuespillere fra Tjekkiet
Personer fra Prag
Filmskuespillere
Teaterskuespillere
Selvbiografer
Sjørring-stenen

Sjørring-stenen er Danmarks mindste runesten og måler kun 63 cm i højden. Den blev første gang omtalt i 1741, hvor den lå neden for Sjørring kirkegård. Senere forsvandt den og blev genfundet i 1841 som grundsten i et hus. Derefter blev den købt af præsten i Vang, som lod den opstille i våbenhuset i Vang Kirke. Her står den endnu. Sjørring-stenen er den ene af i alt fire kendte runesten fra Thy, hvoraf tre er bevaret i dag. Tvorup-stenen er forsvundet, mens et fragment af Hurup-stenen er placeret på Hurup kirkegård. Ydbystenen var forsvundet i et par hundrede år, men blev genfundet i 2015.

Indskriften

Runeindskriften er ordnet i konturordning, som starter i stenens nederste venstre hjørne. Indskriften afsluttes på stenens top. Åse, som har rejst runestenen efter sin mand, Omunde, har formentlig også rejst Tvorup-stenen, som nu er forsvundet. Tvorup er nabo-sognet til Sjørring.

Runesten i Danmark
Thisted Kommune
The Football League 1898-99

The Football League 1898–99 var den 11. sæson af The Football League og dermed også det 11. engelske mesterskab i fodbold.

First Division blev vundet af Aston Villa, som dermed vandt ligaen og det engelske fodboldmesterskab for fjerde gang – de tre første gange var i 1893-94, 1895-96 og 1896-97.

Resultater

First Division 
Liverpool kunne med en sejr på udebane over Aston Villa i sidste spillerunde sikre sig ligatitlen for første gang, men kampen i Birmingham endte med en 5-0-hjemmesejr, og så endte mesterskabet for fjerde gang hos Aston Villa.

Second Division 

Sæsonen 1898-99 var den syvende i Second Division, og siden den foregående sæson havde ligaen optaget fire nye hold:
 Barnsley FC, som i sæsonen 1897-98 var blevet nr. 2 i Midland League og nr. 3 i Yorkshire League.
 Burslem Port Vale FC, som i sæsonen 1897-98 var blevet nr. 5 i Midland League, og som dermed vendte tilbage til The Football League efter to sæsoners fravær.
 Glossop North End AFC, som i sæsonen 1897-98 var blevet nr. 9 i Midland League.
 New Brighton Tower FC, som i sæsonen 1897-98 var blevet nr. 1 i Lancashire League.

To hold blev stemt ud af eller stillede ikke op til genvalg til Second Division:
 Blackpool FC, der blev optaget i Lancashire League, hvor klubben tidligere havde spillet i perioden 1889-95.
 Darwen FC, der blev optaget i Lancashire League.
Det betød, at der skulle optages to nye hold i divisionen, og valget faldt på følgende hold:
 Chesterfield FC, som i sæsonen 1898-99 var blevet nr. 4 i Midland League.
 Middlesbrough FC, som i sæsonen 1898-99 var blevet nr. 3 i Northern League.

Kilder / eksterne henvisninger 
 RSSSF – England 1898-99 
 RSSSF – English League Leading Goalscorers

Noter 

Sæsoner i The Football League
Fodbold i 1898
Fodbold i 1899
UEFA Cup 2004-05

2004–05 UEFA Cup sæson blev afviklet fra sommeren 2004 til den 18. maj 2005. Finalen blev spillet i Lissabon, og blev vundet af CSKA Moskva foran Sporting Clube de Portugal.

Kvalifikation 
Udelukkedehold:  Tobol Kostanay og  Kairat Almaty

Første kvalifikationsrunde

Anden kvalifikationsrunde 
12. August og 26 August 2004.

Første runde 

  PGA. sikkerhedssituation i Israel, blev den første kamp aflyst af UEFA.

Gruppespil

Gruppe A

Se også 
 UEFA Cup finalen 2005

2004-05
Fodboldsæson 2004-05
Mercedes-Benz type 169

Mercedes-Benz type 169 var en bilmodel fra Mercedes-Benz med forhjulstræk, som blev solgt under betegnelsen "A-klasse".

Modelhistorie 
Type 169 afløste type 168 i oktober 2004. Med den nye model fandtes A-klassen både i en femdørs udgave, W169 samt i en tredørs udgave, som også betegnes C169. Samtidig udgik forgængeren type 168.

Modeludvikling 
 September 2004: Bestillingsfrigivelse.
 Oktober 2004: Introduktion af modellerne A 150, A 170, A 200, A 160 CDI, A 180 CDI, A 200 CDI.
 November 2004: Introduktion af tredørs model (Coupé).
 December 2004: Introduktion af Autotronic (trinløs automatgearkasse).
 Juni 2005: Facelift "modelår 2006".
 Juli 2005: Introduktion af A 200 Turbo, partikelfilter standard på CDI-modellerne.
 Februar 2006: Specialmodel "Polar Star".
 September 2007: Specialmodel "EDITION 10".
 Foråret 2008: Facelift, introduceret i juni 2008 sammen med A 160 CDI BlueEFFICIENCY.
 Juni 2009: Omdøbning af 150 til 160 og 170 til 180, men ingen tekniske ændringer, undtagen specialmodel "Special Edition".
 Juli 2010: Indstilling af tredørsudgaven på grund af lave salgstal.
 Oktober 2010: Indstilling af A 200 Turbo.
 April 2012: Indstilling af hele type 169-serien 19. april, efterfølgeren type 176 introduceres i september.

Udstyr 
Ligesom de fleste biler fra Mercedes-Benz fandtes også type 169 i tre forskellige udstyrsvarianter:
 Classic (basisudstyr, fra facelift) med stålfælge og sorte kunststofindlæg.
 Elegance med bl.a. alufælge og træindlæg. Fire el-ruder var inkluderet frem til faceliftet, men var herefter ekstraudstyr mod merpris.
 Avantgarde med bl.a. alufælge, læderelementer og en sportsligere optik.

Ekstraudstyr 
 Bi-xenonforlygter med kurvelys
 Autotronic trinløs automatgearkasse
 Comand APS DVD-navigation
 Elektronisk stabilitetsprogram ESP
 Panorama-lamelskydetag
 Partikelfilter til dieselmotorer
 Bjergigangsætningshjælp

Motorer 
Type 169 fandtes med syv forskellige firecylindrede motorer. Motorerne med betegnelsen CDI var dieselmotorer med commonrail-indsprøjtning og turbolader.

Modellerne med tilnavnet BlueEFFICIENCY fandtes kun med femtrins manuel gearkasse, mens modellerne med samme navn uden dette tilnavn kun fandtes med trinløs automatgearkasse. Modellen A 200 fandtes med såvel trinløs automatgearkasse som med femtrins manuel gearkasse, mens modellerne A 180 CDI, A 200 CDI og A 200 Turbo fandtes med enten trinløs automatgearkasse eller sekstrins manuel gearkasse.

Kilder

Eksterne henvisninger 

169
Små mellemklassebiler
Forhjulstrukne biler
Biler introduceret i 2004
Biler fra 2000'erne
Biler fra 2010'erne
Midland League 1895-96

Midland League 1895–96 var den syvende sæson i den engelske fodboldliga Midland League. Ligaen havde deltagelse af 15 hold, der spillede en dobbeltturnering alle-mod-alle. Turneringen blev vundet af Kettering, som dermed vandt ligaen for første gang.

Siden sidste sæson havde tre hold forladt ligaen, bl.a. var Loughborough Town blevet valgt til The Football League Second Division. Til gengæld var fire nye hold blevet optaget i ligaen:
 Barnsley St. Peter's, som tidligere havde spillet i Sheffield League.
 Dresden United, som i sæsonen 1894-95 var blevet nr. 4 i The Combination.
 Walsall, som i sæsonen 1894-95 var blevet nr. 14 i Second Division i The Football League, og som ikke var blevet genvalgt til ligaen.
 Wellingborough, som i sæsonen 1894-95 var blevet nr. 5 i Leicestershire & Northants League.

Efter sæsonen blev de to hold, der sluttede på anden- og tredjepladsen, Gainsborough Trinity og Walsall valgt som nye hold i The Football League, og de hold forlod ligaen sammen med Mansfield Town, Newark og Matlock, der sluttede på de tre nederste pladser i tabellen. Til gengæld blev fem nye hold optaget i ligaen:
 Burslem Port Vale, som i sæsonen 1895-96 blev nr. 14 i Second Division i The Football League, og som ikke blev genvalgt til ligaen.
 Chesterfield.
 Glossop North End, som i sæsonen 1895-96 blev nr. 3 i The Combination.
 Mexbrough, som tidligere havde spillet i Sheffield League.
 Worksop Town, som tidligere havde spillet i Sheffield League.

Kilder / eksterne henvisninger 
 RSSSF – Midland League

Noter 

Sæsoner i Midland League (1889-1960)
Fodbold i 1895
Fodbold i 1896
2. Fußball-Bundesliga 2010-11

2. Fußball-Bundesliga 2010–11 var den 27. sæson. Turneringen blev afviklet fra 21. august 2010 til den 15. maj 2011.

Tabel

1:Fratrukket to point pga. mangelfuld oplysninger omkring licenser inden sæsonen.  
2:Arminia Bielefeld fratrukket 3 point for at modtage  €1.25M i økonomisk hjælp

Statistics

Målscorer
Kilde: kicker  (tysk)
25 mål
  Nils Petersen (Energie Cottbus)20 mål
  Benjamin Auer (Alemannia Aachen)16 mål
  Benjamin Lauth (1860 München)15 mål
  Sascha Mölders (FSV Frankfurt)  Adrián Ramos (Hertha BSC)14 mål
  Nando Rafael (FC Augsburg)13 mål
  Pierre-Michel Lasogga (Hertha BSC)  Stefan Leitl (FC Ingolstadt 04)10 mål
  Stephan Hain (FC Augsburg)  Jong Tae-Se (VfL Bochum)  Emil Jula (Energie Cottbus)  Raffael (Hertha BSC)  Zoltán Stieber (Alemannia Aachen)AssisterKilde: kicker  (tysk)
17 assister
  Zoltán Stieber (Alemannia Aachen)

12 assister
  Nikita Rukavytsya (Hertha BSC)

10 assister
  Adrián Ramos (Hertha BSC)

9 assister
  Daniel Halfar (1860 München)
  Emil Jula (Energie Cottbus)
  Stefan Leitl (FC Ingolstadt 04)
  Michael Thurk (FC Augsburg)

8 assister
  Skerdilaid Curri (Erzgebirge Aue)
  Jürgen Gjasula (FSV Frankfurt)
  Alexander Iashvili (Karlsruher SC)
  Sascha Rösler (Fortuna Düsseldorf)
  Timo Staffeldt (Karlsruher SC)

Sæsoner i 2. Fußball-Bundesliga
Fodboldsæson 2010-11
Vodafonedeildin 2009

Vodafonedeildin 2009 var den 62. udgave af det færøske mesterskab i fodbold.

Tabel

Målscorer 
Kilde: soccerandequipment.com 

19 mål
 Finnur Justinussen (Víkingur Gøta)

17 mål
 Arnbjørn Hansen (EB/Streymur)

15 mål
 Ameth Keita (B68 Toftir)

14 mål
 Andrew av Fløtum (HB Tórshavn)
 Károly Potemkin (NSÍ Runavík)

12 mål
 Hjalgrím Elttør (KÍ Klaksvík (5) / NSÍ Runavík (7))

10 mål
 Fróði Benjaminsen (HB Tórshavn)
 Jens Erik Rasmussen (07 Vestur)

9 mål
 Christian Høgni Jacobsen (NSÍ Runavík)
 Bogi Løkin (NSÍ Runavík)
 Andy Olsen (ÍF Fuglafjørður)
 Rógvi Poulsen (HB Tórshavn)

Fodbold i 2009
Fodbold på Færøerne
The Dubliner's Dublin

The Dubliner's Dublin er et studiealbum af The Dubliners fra 1988. De medvirkende er Ronnie Drew, Barney McKenna, John Sheahan, Seán Cannon og for første gang som fuldgyldigt medlem Eamonn Campbell. Campbell var endnu engang producer på albummet.

Det var det sidste af The Dubliners' albummer, som blev udgivet på vinyl. Udgivelsen af albummet faldt tilfældigvis sammen med at byen Dublin fyldte 1000 år. Sammen med albummet blev også udgivet en video kaldet The Dubliner's Dublin, med de fleste af sangene fra LP'en. På videoen får man en guidet tur igennem Dublin fortalt af Ronnie Drew.

Albummet blev genudgivet i 2003 og igen i 2005 på CD.

Spor

Side Et 
 "Finnegan's Wake"
 "Raglan Road"
 "The Zoological Gardens"
 "Hornpipes – The Honeysuckle/The Golden Eagle"
 "Sez She"
 "Three Lovely Lassies from Kimmage"
 "Johnny Doyle"
 "Weile Waile"
 "Bombo Lane"
 "The Monto"

Side To 
 "The Old Triangle"
 "The Dublin Jack of All Trades"
 "Dicey Reilly"
 "Reels – Ríl Gan Ainm/Sheahan's Reel/Jenny's Wedding"
 "The Ragman's Ball"
 "Seven Drunken Nights"
 "Christ Church"
 "The Spanish Lady"
 "The Rare Oul' Times"

Referencer 

The Dubliners-album
Album fra 1988
Fault Lines

Fault Lines er det tredje studiealbum af det danske synthrock-band Turboweekend, der udkom den 25. juni 2012 på EMI, og er dermed bandets debutudgivelse på selskabet. "On My Side" udkom som første single fra albummet den 30. april 2012.

Om albummet udtaler Turboweekend:

Spor

Kilder

Eksterne henvisninger 
 

Album fra 2012
Turboweekend-album
Schloss Rantzau (Rantzau)

Schloss Rantzau er en herregård i det nordlige Tyskland, beliggende i Rantzau Kommune nord for Plön i Kreis Plön i landskabet Holstensk Schweiz, Slesvig-Holsten.

Slægten Rantzau 
Slægten Rantzau, der har spillet en stor rolle både i Holstens og Danmarks historie, er opkaldt efter stedet. Det første kendte medlem af slægten er ridderen Johann Ranzow, der i 1226 tjente som væbner under grev Adolf 4. af Holsten. 

Ranzow var navnet den vendiske landsby, der lå på stedet. Ridder Johann var ikke af vendisk afstemning. Efter tidens skik tog han navn efter sin besiddelse.

Slottet Rantzau 

Stedet har aldrig haft nogen fremtrædende placering – hverken som borg eller som gods. Under statholderen Henrik Rantzau oplevede stedet en kortvarig blomstring. Henrik Rantzau ombyggede i 1592 stedet til en renæssanceresidens. Selv om den oprindelige kerne stadig findes, så fremstår slottet helt anderledes i dag. 
 
Omkring 1655 måtte Christian Rantzau sælge slottet til hertug Frederik 3. af Slesvig-Holsten-Gottorp. Derefter har der været skiftende ejere. 

Herregårde i Slesvig-Holsten
Slotte i Slesvig-Holsten
Slægten Rantzau
Buebro

En Buebro er en bro, hvor selve buen er hovedbæresystemet. Buen kan være placeret over, under eller delvis over eller under brobanen.

Om konstruktionen 
En buebro holdes oppe ved at dens egenvægt og last ledes gennem buen mod fundamenterne, i stedet for at ledes lige ned. Materialene må derfor tåle stort tryk, og fundamenterne, som endene trykker ned mod, må være solidt og stabilt forankrede.
 
Nogle bueboer er konstrueret som en kombination med elementer fra kassebro eller pladebro, hvor selve buen taget hovedspændet. Enkelte kan have flere buer efter hinanden.

Historie 

Stenbuer var opfundet så langt tilbage som 2500 år f.Kr., omtrent under Induskulturen. Stenbuerne blev udviklet til at indgå som brokonstruktioner af romerne; mange af disse konstruktioner findes stadig i dag.

De fleste buebroer fra romertiden var formet som en halvcirkel, selv om nogen havde form af et cirkelsegment. Der blev ofte konstrueret broer med mange buer efter hinanden med samme form og størrelse. Disse broer blev brugt til at fragte vand, og fik derfra navnet akvadukt.

Etter romertiden var det primært kineserne, som udviklede buebroer.

Stenbuebroer og murværksbuebroer 

Stenbroer tåler en del vertikale trykkræfter, men tåler derimod få eller ingen spændinger i form af horisontale kræfter. Derfor udformes sådanne broer således, at de konstant står under tryk, i det omfang det er muligt. Sten i sådanne broer bliver ofte lagt således, at den smalleste og længste del af stenen følger buen, hvorved vægten vil forplante sig langs buen og ned mod fundamenterne. Jo mere vægt (vertikale trykkræfter) broen bliver belastet med, jo stærkere vil selve konstruktionen blive. 

For alle stenbyggede buebroer af ældre dato var slutstenene de vigtigste. Slutstenene sad øverst, var kileformede, låste konstruktionen og tog belastningen fra begge sider. Sad disse skævt, kunne hele buen brase sammen. Slutstenene som sad yderst var ofte udstyret med et skjoldmærke (eventuelt rigsvåbnet) eller kongens monogram og årstal.

Samme princip benyttes under bygning af murværksbroer. De traditionelle murværksbuer er normalt holdbare, men er relativt dyre. De kræver mange materialer samtidig med at der stilles store krav til fundamenterne, hvortil kommer omkostninger til arbejdskraft.

I Kina er i 1991 opført stenbroen Wuchaohe med et spænd på 120 m, hvilket er verdens længste spænd for en stenbro.

Moderne buebroer 

De fleste buebroer konstrueres i dag i materialerne beton, stål og/eller træ.

I buebroer hvor selve buen bærer hele broens vægt, er det meget vigtigt, at buen er funderet godt nok på begge sider. Moderne teknologi indebærer, at man kan konstruere buebroer i stål og beton som optager spændinger i konstruktionen. Fundamenterne vil dermed optage færre horisontale kræfter, hvilket bidrager til et lettere og billigere funderingsarbejde.

Galleri

Eksterne links 
Modelbyggesett til stavbuebro
Buebro i Iran af Stålforbundet
Bergheim (Alsace)

Bergheim er en by i det franske departement Haut-Rhin i Alsace. Bergheim har ca. 1.900 indbyggere (2006) og er en af byerne på Vinruten i Alsace.

Byen har i vid udstrækning bevaret sit udtryk fra middelalderen med en stort set intakt bymur med tårne. Rundt om byen ligger vinmarkerne tæt.

Billedgalleri

Henvisninger 

Byer i Haut-Rhin
Torben Keller

Torben Keller (født 19. februar 1987 i Skærbæk) er en tidligere dansk professionel bokser, som var på kontrakt hos den tyske stald Team Sauerland. Han var aktiv mellem debuten i december 2011 til september 2014, hvor han officielt stoppede sin karriere. 

I forbindelse med hans karrierestop blev det offentliggjort, at det ikke var nederlaget i karrierens sidste kamp der havde taget modet fra ham, men at det var grundet forhold i hans kontrakt, der gjorde at hans indtjening ikke længere ville være den samme. 

Han valgte derfor at stoppe sin karriere.

Amatør resultater  
Nr. 1 Jyske mesterskaber (-69 kg), Vejle, Danmark 2007  
Nr. 1 Jyske mesterskaber (-69 kg), Århus, Danmark 2008  
Nr. 1 Danske mesterskaber (-69 kg), Thisted, Danmark 2008  
Nr. 1 Jyske mesterskaber (-69 kg), Århus, Danmark 2009       
Nr. 1 Danske mesterskaber (-69 kg), Gilleleje, Danmark 2009 
Nr. 1 Nordiske mesterskaber (-69 kg), Aabybro, Danmark 2009 
Nr. 5 Verdensmesterskaberne (-69 kg), Milano, Italien 2009  
Nr. 1 Jyske mesterskaber (-69 kg), Århus, Danmark 2010 
Nr. 1 Danske mesterskaber (-69 kg), Odense, Danmark 2010 
Nr. 9 Europamesterskaberne (-69 kg), Moskva, Rusland 2010 
Nr. 1 Nordiske mesterskaber (-69 kg), Finland 2011

Professionelle kampe

Referater

Noter 

Mandlige boksere fra Danmark
Hvideruslands håndboldlandshold (herrer)

Hvideruslands håndboldlandshold for mænd er det mandlige landshold i håndbold for Hviderusland. Det repræsenterer landet i internationale håndboldturneringer. De reguleres af Hvideruslands håndboldforbund (, ).

Historie

EM 
De har deltaget i EM to gange. Den første gang var i 1994, hvor de efter at have vundet mod  (24-23) og  (33-24) endte på en fjerdeplads (ud af seks hold) i deres gruppe. Dette, var dog ikke nok til at komme videre, og det endte på en ottendeplads, samlet set.

Anden gang var i, 2008, hvor de endte som nr. 15 ud af 16.

VM 
I deres eneste VM, 1995, lykkedes det, dem at komme videre fra gruppespillet ved at vinde over  (34-12) og  (39-18). I ottendedelsfinalen tabte de til  med 33-26. Holdet sluttede på en 9.-plads.

Resultater

VM 
 1995: 9.-plads
 2015: 18.-plads
 2017: 11.-plads
 2021: 17.-plads

EM 
 1994: 8.-plads
 2008: 15.-plads
 2014: 12.-plads
 2016: 10.-plads
 2018: 10.-plads
 2020: 10.-plads

Trænere 
 Spartak Mironovitj (Спартак Мірановіч)
 Heorhij Svirydzenka (indtil 2009) (Георгій Свірыдзенка)
 Juryj Sjawtsow (siden 2009) (Юрый Шаўцоў)

Kendte tidligere spillere 
 Aljaksandr Tutjkin (senere ) (Аляксандр Тучкін)
 Andrej Klimavets (i dag ) (Андрэй Клімавец)
 Siarhei Rutenka (i dag ) (Сяргей Рутэнка)

Referencer

Eksterne henvisninger og kilder 
 Hvideruslands håndboldforbund 
 Kampe spillet af Hvideruslands håndboldlandshold hos EHF 
 Kampe spillet af Hvideruslands håndboldlandshold hos the-sports.org 
 Hvideruslands herrehåndboldlnadshold hos National Handball Teams 

Landshold (herrer)
Herrehåndboldlandshold
Ole Skov

Ole Skov (født 26. maj 1957) er en tidligere fodboldspiller fra Danmark, der spillede for Viborg FF og Silkeborg IF som angriber.

Karriere 
Efter et langt ophold hos Viborg FF i landets anden bedste række, skiftede Skov i 1987 til naboklubben Silkeborg IF. Silkeborg rykkede i efteråret 1987 for første gang op i landets bedste række, den daværende 1. division. Her var han den 17. april 1988 med til at vinde 1-0 over de daværende danske mestre fra Brøndby IF, i 3. runde af turneringen. Ole Skov fik de første 44 minutter på banen, inden han blev udskiftet med Lars Dahl.

Superligaen blev stiftet i 1991, og Ole Skov var med i 1. runde, da han sammen med Silkeborg IK spillede 1-1 på udebane mod B 1903 på Gentofte Stadion. I samme kamp fik han et gult kort. Skov blev i alt noteret for 13 optrædender og nul mål i Superligaen. Sidste kamp var den 8. juni 1992, da han efter 68 minutter afløste Ingvar Johansen i Silkeborgs hjemmekamp mod Næstved IF.

Efter fodboldkarrierens afslutning, har Ole Skov været ansat som redder hos Falck.

Eksterne henvisninger

Referencer 

Fodboldspillere fra Danmark
Fodboldspillere fra Viborg FF
Fodboldspillere fra Silkeborg IF
Personer fra Viborg
Triatlon under sommer-OL 2012

Triatlon under Sommer-OL 2012 blev afviklet i og omkring Hyde Park i London. Triatlondisciplinen bestod af to konkurrencer. Kvinder individuel lørdag d. 4. august 2012 og Mænd individuel tirsdag d. 7. august 2012.

Turneringsformat 
Triatlonkonkurrencen havde 110 deltagere; 55 kvinder og 55 mænd. De otte bedst kvalificerede nationer var begrænset til at deltage med tre kvinder og tre mænd, mens de øvrige nationer var begrænset til at deltage med to af hvert køn.

Triatlonkonkurrencen ved OL er en kombination af disciplinerne: Svømning, cykling og løb. Der er fælles start, og skiftene mellem disciplinerne er en del af konkurrencen.

Triatlonkonkurrencen startede i Hyde Park med 1500 meter svømning i søen The Serpentine. Herefter cyklede atleterne syv runder à 6,137 km, i alt 43 km. Cykelruten gik blandt andet forbi Buckingham Palace. De afsluttende 10 km løb foregik rundt om søen The Serpentine.

Medaljer 

*Vinderen blev afgjort ved målfoto.

Danske deltagere 
De danske udtagelseskrav var defineret i 2010 og lagde sig tæt op af de internationale krav. Kravene gav reelt fire muligheder for kvalifikation, hvor der mere specifikt var defineret som:
1) 5 deltagere fra det europæiske kvalifikationsstævne den 24. juni – 26. juni 2011
2) 3 deltagere fra den olympiske kvalifikationskonkurrence den 6. august – 7. august 2011
3) 39 deltagere fra den olympiske kvalifikations-rangliste 1. juni 2010 – 31. maj 2012
4) 1 deltager fra Europa, hvor nationen ellers ikke er kvalificeret pr. 31. maj 2012

Kvalifikation i henhold til de opstillede krav kan give nationale kvotedeltagelse.
 
Efter at alle kvalifikationskonkurrencer var gennemført i slutningen af maj 2012, havde Danmark kvalificeret sig med to kvinder, mens mændene ikke var kvalificeret.

Senest 30. juni 2012 indstiller Dansk Triathlon Forbund navnene på de 2 danske kvinder der skal deltage ved OL i London til Danmarks Idræts-Forbund, der herefter udtager kvinderne. De to danske kvindelige triatler blev Helle Frederiksen, der lå på 44.-pladsen på listen og Line Jensen, der lå på 52.-pladsen på listen.
 
Ved OL-løbet i London fik Line Jensen en 23.-plads (2:02:47), og Helle Frederiksen fik en 27.-plads (2:03:10).

Referencer

Kilder 
 OL 2012 – Danmarks Officielle OL-Site – Triatlon 
 Dansk Triathlon Forbund
 London 2012 – The Official Triathlon Resource

Sportsgrene under sommer-OL 2012
Triatlon under sommer-OL
Franks Casket

Franks Casket (= Franksskrinet) eller Auzon Casket (= skrinet fra Auzon) er et relikvieskrin fremstillet af hvalben, og måler 23 x 18,5 x 1,5 cm. Skrinet er ristet med runer og anslås at være fremstillet ca. 700-850 e.Kr. Skrinet opbevares i dag på British Museum. Skrinet er et angelsaksiskt arbejde, og opkaldt efter Sir Augustus W. Franks, der donerede skrinet til British Museum, efter at have købt det i 1857. Skrinet blev fundet i Auzon i nærheden af Clermont-Ferrand i Frankrig. Ved det oprindelige fund var skrinet uden den højre kortside. Den højre side blev dog fundet i 1890 i Italien, hvor den nu opbevares på Museum Bargello i Firenze.

Billederne på skrinet illustrerer scener fra Vølundkvadet, men også myten om Romulus og Remus, samt de hellige tre konger (med ordet mægi indridset over kongerne) og kejser Titus' erobring af Jerusalem. Billedscenen på den højre kortside har ikke kunnet tolkes med samme sikkerhed. Hovedindskriften er en gåde om materialet, skrinet blev lavet af, og viser til den strandede hval.

Galleri

Noter

Eksterne henvisninger 

Runeindskrifter
Arkæologiske fund
Frankrigs historie
Englands historie
Nordisk mytologi